James Cordy

James Reginald Cordy (født 2. januar 1950) er en canadisk informatiker og underviser som er professor ved School of Computing ved Queen's University i Kingston, Ontario, Canada. Som forsker er han for tiden aktiv innenfor kildekodeanalyse og manipulasjon, programvare reverse engineering og re-engineering og analyser av mønstre og maskinintelligens. Han har en lang fartstid innenfor programmeringsspråk, kompilatorteknikk og programvarearkitektur.

Cordy er best kjent for sitt arbeide på kildetransformasjonsspråket TXL, et parserbasert rammeverk og et funksjonelt programmeringsspråk som ble konstruert for å støtte programvareanalyse og transformasjonsoppgaver..  TXL ble opprinnelig utviklet sammen med M.Sc.-studenten  Charles Halpern-Hamu i 1985 som et verktøy for å eksperimentere med konstruksjon av programmeringsspråk. Hans arbeide på NICAD klone-detektoren sammen med Ph.D.-studenten  Chanchal Roy, Recognition Strategy Language sammen med Ph.D. studenten Richard Zanibbi og Dorothea Blostein, og det naturlige lettvektsspråket Cerno sammen med John Mylopoulos og andre ved University of Trento er basert på TXL.

Den vitenskapelige rapporten  A Syntactic Theory of Software Architecture som han skrev i 1995 sammen med Ph.D.-studenten  Thomas R. Dean, har blitt flittig sitert på området, og førte til hans arbeid sammen med  Thomas R. Dean, Kevin A. Schneider og Andrew J. Malton om analyser av eldre systemer.

Arbeid med programmeringsspråk inkluderer Concurrent Euclid (1980) og Turing (1983), sammen med R.C. Holt, og implementasjonen av Euclid (1978) og SP/k (1974), sammen med R.C. Holt,  D.B. Wortman, D.T. Barnard og andre. Som en del av disse prosjektene utviklet han kompilatorteknikken til S/SL sammen med R.C. Holt og  D.B. Wortman og den ortogonale kodegenerator-metode basert på hans Ph.D.-verk.

Han har vært medforfatter av bøkene  The Turing Programming Language: Design and Definition (1988),  Introduction to Compiler Construction Using S/SL (1986),  The Smart Internet (2010) og  The Personal Web (2013).

Fra 2002 til 2007 var han direktør ved Queen's School of Computing. I 2008 ble han valgt som  utmerket vitenskapsmann i Association for Computing Machinery.

Referanser

Eksterne lenker
 Personal page at Queen's University

Personer i databransjen
Sakprosaforfattere
University of Toronto
Fødsler i 1950